Kåre Simensen

Kåre Simensen (født 1955) er en norsk politiker, som representerer Arbeiderpartiet. Han var stortingsrepresentant for Finnmark fra 2009 til 2017.

Kåre Simensen er født og oppvokst i Alta. Han er utdannet IT-ingeniør fra Gjøvik ingeniørhøgskole og har dessuten lederutdannelse innen økonomi.

Simensen var medlem av kommunestyret i Alta fra 1995 til 2007, de siste fire årene som varaordfører. I 2007 ble han valgt inn i Finnmark fylkesting og fikk det sentrale ledervervet (titulert fylkesråd) i utvalget for kultur, næring og samferdsel.

Simensen satt to valgperioder på Stortinget fra 2019 til 2017, da han trakk seg tilbake etter eget ønske.Takker seg etter åtte år på tinget  - Altaposten 25. april 2016 Han satt den første perioden i Stortingets familie- og kulturkomité, den andre i Stortingets utenriks- og forsvarskomité. I sin første periode var han saksordfører for blant annet digitaliseringen av radiomediet (DAB).

Han ble daglig leder for klyngesamarbeidet Smart Construction Cluster i Alta i 2019 og gikk av med pensjon i 2020.

Fra 2019 til 2023 var han tilbake som medlem av kommunestyret i Alta. Han satt også som leder i Alta arbeiderparti.

 Referanser 


 Eksterne lenker 



Kategori:Stortingsrepresentanter fra Ap
Kategori:Stortingsrepresentanter for Finnmark
Kategori:Stortingsrepresentanter 2013–2017
Kategori:Stortingsrepresentanter 2009–2013
Kategori:Lokalpolitikere i Alta
Kategori:Ap-politikere i Finnmark
Kategori:Personer fra Alta kommune